El departament de Sanitat continua amb els tractaments contra plagues al municipi
20 de febrer 2020

![](/es-va/Actualidad/PublishingImages/Setembre 2015/______________________C_Control de plagas.jpg)  
  

El departament de Sanitat de l'Ajuntament de Sagunt continuarà la setmana vinent amb els treballs de control de plagues en diferents zones de la ciutat, que se centren en efectuar revisions i control de mosquits i en realitzar reforç de desratització en el clavegueram. Serà durant la setmana vinent, del dilluns 24 al divendres 28 de febrer, quan l'empresa CTL (Compañía Tratamientos Levante), encarregada dels treballs, durà a terme els tractaments.

  

Dilluns que ve, 24 de febrer, es procedirà a fer treballs de reforç de desratització en el clavegueram tant del casc urbà de Sagunt com en la zona del nord del Palància. El dimarts, 25 de febrer, seguiran estos tractaments a la zona de la platja del Port de Sagunt, concretament als carrers de les illes. A continuació, el dimecres tindrà lloc la revisió de focus de mosquits a Almardà, Corinto i en la desembocadura del Palància, mentre que el dijous es reprendran els treballs al clavegueram de la zona d’Almardà, entre les avingudes Itàlia i Europa. Finalmente, el divendres 28, els tractaments de revisió en el clavegueram continuaran realitzant-se a la platja del Port de Sagunt, però esta vegada entre la zona del passeig marítim i el carrer Mare de Deú del Carme.

  

Cal assenyalar que el departament de Sanitat recorda que la ciutadania té un important paper per evitar la proliferació del mosquit tigre, ja que es calcula que més del 90% dels llocs on pot criar són privats. Recomana revisar periòdicament les llars i conscienciar les persones de l'entorn perquè facen el mateix, ja que d'esta manera es pot reduir la presència d'este insecte. A més, l'Ajuntament de Sagunt posa a la disposició de la ciutadania diferents vies per comunicar qualsevol incidència referent a plagues d'insectes, com ara el telèfon de contacte del departament (96 265 58 58 ext. 6847, 6848, 6849, 6850) i els correus electrònics sanidad@aytosagunto.es i fj.timon@aytosagunto.es.

*   [](http://www.facebook.com/sharer.php?u=https://aytosagunto.es/va/actualitat/el-departament-de-sanitat-continua-amb-els-tractaments-contra-plagues-al-municipi/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-sanitat-continua-amb-els-tractaments-contra-plagues-al-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-sanitat-continua-amb-els-tractaments-contra-plagues-al-municipi/ "Linked In")
*   [](mailto:?body=https://aytosagunto.es/va/actualitat/el-departament-de-sanitat-continua-amb-els-tractaments-contra-plagues-al-municipi/)